CELEX: 62008TO0054
Language: hu
Date: 2008-04-08 00:00:00
Title: Az Elsőfokú Bíróság elnökének 2008. április 8-i végzése. # Ciprusi Köztársaság kontra az Európai Közösségek Bizottsága. # Ideiglenes intézkedés - A Ciprus északi részében a gazdasági fejlődés ösztönzését elősegítő közbeszerzési szerződés odaítélési eljárására vonatkozó hirdetmény - A végrehajtás felfüggesztése iránti kérelem - A sürgősség hiánya. # T-54/08. R., T-87/08. R., T-88/08. R. és T-91/08. R. - T-93/08. R. sz. egyesített ügyek

Az Elsőfokú Bíróság elnökének 2008. április 8‑i végzése – Ciprus kontra Bizottság
      (T‑54/08. R., T‑87/08. R., T‑88/08. R. és T‑91/08. R–T‑93/08. R. sz. egyesített ügyek)
      „Ideiglenes intézkedés – A Ciprus északi részében a gazdasági fejlődés ösztönzését elősegítő közbeszerzési szerződés odaítélési eljárására vonatkozó
         hirdetmény – A végrehajtás felfüggesztése iránti kérelem – A sürgősség hiánya”
      
      1.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            „Fumus boni iuris” – Sürgősség – Kumulatív jelleg – Az ügyben szereplő érdekek összességének mérlegelése (EK 242. és EK 243. cikk,
            az Elsőfokú Bíróság eljárási szabályzata, 104. cikk, 2. §) (vö.  21–22. pont)
      2.                     Ideiglenes intézkedés iránti kérelem – Elfogadhatósági feltételek – Az alapkereset elfogadhatósága – Relevancia hiánya – Korlátok
            (EK 242. és EK 243. cikk; az Elsőfokú Bíróság eljárási szabályzata, 104. cikk, 1. §) (vö. 50–51. pont)
      3.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltétele –
            Súlyos és helyrehozhatatlan kár – Olyan kár, amelyre valamely tagállam hivatkozhat (EK 242. és EK 243. cikk; az Elsőfokú Bíróság
            eljárási szabályzata, 104. cikk, 2. §) (vö. 53. pont)
      4.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Súlyos és helyrehozhatatlan kár – Valamely magasabb rendű jogszabálynak a vitatott aktus általi sérelme – Nem automatikusan
            teljesülő feltétel – Bizonyítási teher (EK 242. és EK 243. cikk; az Elsőfokú Bíróság eljárási szabályzata, 104. cikk, 2. §)
            (vö. 58–59. pont)
      Tárgy
      
         
               A Bizottság által elfogadott, a Ciprus északi részében a gazdasági fejlődés ösztönzését az energia-, a környezeti, a környezetvédelmi,
                  a mezőgazdasági, a távközlési, az oktatási, valamint a termés- és öntözésszabályozási ágazatokban elősegítő közbeszerzési
                  szerződés odaítélési eljárására vonatkozó hirdetmény végrehajtásának felfüggesztése iránti kérelem.
               
            Rendelkező rész
      
         
                  1)
               
               
                  
               
               
                  	Az Elsőfokú Bíróság elnöke a T‑54/08. R., T‑87/08. R., T‑88/08. R. és T‑91/08–T‑93/08. sz. ügyeket a jelen végzés céljából
                     egyesíti.
                  
               
            
         
                  2)
               
               
                  
               
               
                  	Az Elsőfokú Bíróság elnöke az ideiglenes intézkedés iránti kérelmeket elutasítja.
               
            
         
                  3)
               
               
                  
               
               
                  	Az Elsőfokú Bíróság elnöke a költségekről jelenleg nem határoz.